Kråkerøy Idrettslag

Kråkerøy Idrettslag (stiftet i 1937) er et idrettslag fra Fredrikstad i Østfold. Idrettslaget er et av de største fleridrettslagene i Østfold, med over tusen medlemmer, og har avdelinger for fotball, håndball, kajakk og barneidrett. Klubben har også sosiale grupper som "Onsdagsklubben" og "Old Boys", samt en egen trimgruppe. Dessuten drifter Idrettslaget Enhuus Camping. Klubbens farger er hvite overdeler og grønne bukser.

Fotball 

Klubbens seniorlag har, etter opprykk fra 4. divisjon i 2012, spilt i 3. divisjon fra 2013 frem til 2020. Sesongen 2020 endte med nedrykk og laget spiller nå i 4. divisjon. Laget trenes av Mads Edvard Andersen. KIL 2 spiller i 5. divisjon, mens C-laget spiller i 6. divisjon. Lagene spiller sine kamper på Kråkerøy Stadion.

Klubben stiller med lag i alle alderstrinn på guttesiden, og har også flere jentelag. 

Fotballagene spiller på klubbens tre baner: Kråkerøy kunstgress, Kråkerøy kunstgress 2 og Oles Plass (5'er fotball).

Håndball 
Klubben satser hovedsakelig med lag i aldersbestemte klasser. Her har klubben jentelag på alle alderstrinn. 
Seniorlag damer spiller i 4. divisjon.

Barneidrett 
Idrettslaget har egen barneidrettsgruppe.

Eksterne lenker 
 
 Kråkerøy Stadion - Nordic Stadiums

Idrettslag i Fredrikstad
Idrettslag etablert i 1937
Håndballag i Norge